Julle is die sout vir die aarde - www.bybelkennis.co.za
Julle is die sout vir die aarde
It ain't those parts of the Bible that I can't understand that bother me; it is those parts I do understand – Mark Twain
Ons lees hierdie vers in Matteus 5:13. Maar in hierdie gedeelte is daar ook 'n kragtige waarskuwing: Maar as sout verslaan het, hoe kry 'n mens dit weer sout? Dit is niks meer werd nie. Dit word buitekant weggegooi, en die mense vertrap dit. Jesus gebruik 'n woord wat hier met weggooi vertaal word, wat in die Matteus-evangelie met oordeel verbind word:
Elke boom wat nie goeie vrugte dra nie, word uitgekap en in die vuur gegooi (3:10).
Dit is vir jou beter dat net een van jou ledemate verlore gaan as dat jou hele liggaam in die hel gegooi word (5:29).
Maar die onbruikbares gooi hulle weg (13:48).
Die engele sal uitgaan en die slegtes skei van die goeies en hulle in die brandende oond gooi (13:50).
Die soutlose sout word weggegooi. Presies dieselfde gebeur met gelowiges wat hulle impak in die wêreld verloor het – hulle word weggegooi/geoordeel. As die impak wat gelowiges op die wêreld het eers verminder is dit baie moeilik om dit weer terug te wen. Jesus waarsku hier daarteen. As gelowiges hulle impak verloor, volg gevolge. Niemand van ons is volmaak nie, maar almal word opgeroep om getrou te bly.
Dit is die vraag wat ek elke dag vir myself moet afvra: Is ek nog sout vir die aarde of het ek al verslaan?